ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 15ης Δεκεμβρίου 2010 σχετικά με την κινητοποίηση του μέσου ευελιξίας (2011/29/ΕΕ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως την πέμπτη παράγραφο του σημείου 27 της συμφωνίας αυτής, Έχοντας υπόψη την πρόταση της Ευρωπαϊκής Επιτροπής, Λαμβάνοντας υπόψη ότι, αφού εξέτασαν όλες τις δυνατότητες μεταφοράς πόρων από άλλα κονδύλια στο πλαίσιο του υποτομέα 1α και του τομέα 4, κατά τη συνεδρίαση συνδιαλλαγής της 11ης Νοεμβρίου 2010, τα δύο σκέλη της αρμόδιας για τον προϋπολογισμό αρχής συμφώνησαν να κινητοποιήσουν το μέσο ευελιξίας για τη συμπλήρωση της χρηματοδότησης του προϋπολογισμού του 2011, πέραν των ανωτάτων ορίων του υποτομέα 1α και του τομέα 4, για ποσά: - 18 εκατ. ευρώ για το πρόγραμμα για τη διά βίου μάθηση, στο πλαίσιο του υποτομέα 1α, - 16 εκατ. ευρώ για το πρόγραμμα για την ανταγωνιστικότητα και την καινοτομία, στο πλαίσιο του υποτομέα 1α, - 71 εκατ. ευρώ για την Παλαιστίνη, στο πλαίσιο του τομέα 4, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011, κινητοποιείται το μέσο ευελιξίας για τη διάθεση ποσού 34 εκατ. ευρώ, σε πιστώσεις ανάληψης υποχρεώσεων, στον υποτομέα 1α, και ποσού 71 εκατ. ευρώ, σε πιστώσεις ανάληψης υποχρεώσεων, στον τομέα 4. Το εν λόγω ποσό χρησιμοποιείται για να συμπληρωθεί η χρηματοδότηση: - κατά 18 εκατ. ευρώ στο πρόγραμμα για τη διά βίου μάθηση, στο πλαίσιο του υποτομέα 1α, - κατά 16 εκατ. ευρώ στο πρόγραμμα για την ανταγωνιστικότητα και την καινοτομία, στο πλαίσιο του υποτομέα 1α, - κατά 71 εκατ. ευρώ για την Παλαιστίνη, στο πλαίσιο του τομέα 4. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Στρασβούργο, 15 Δεκεμβρίου 2010.

[Source: multi_eurlex | Tokens: 1851]